الرأي بحال التقبة ديال الترمة كولشي عندو” كلينت ايستوود في فيلم هاري المقود، أي واحد عندو رأي كاين لي محتافظ بيه لراسو كاين لي كيتشاركو مع الناس لي قراب ليه، وكاين لي كيدخل بيه طرف ديال الخبز، وكاين لي مسيفطو للحبس، مواقع التواصل الإجتماعية هي الجوطية ديال الآراء لي عندو شي رأي راه حاطو وسامر، في أزمنة الإستقرار وكلها ملهي فراسو والحركة دايرة مكيكونش رأي الواحد مهم بزاف، بل فقط شي حاجة من أجل التسلية وتضياع الوقت وهريد الناب، ولكن في أزمنة الكوارث والمصائب الكحلة خاص الواحد يعرف شنو كيخرج من فمو، وللأسف هادشي لي ماواقعش في المغرب. عدد المعتقلين بسباب كورونا غادي موازي مع عدد المصابين بيها، الدولة محيلتها توجد السبيطارات والأجهزة والفروشة وأدوات الحماية للطاقم الطبي ولرجال السلطة لي فالشارع، ماحيلتها تقابل هاد صحاب الأراء في المواقع الإجتماعية وتبقى تابعة فيديواتهم وشنو كيسيفطو فواتساب والإشاعات لي كيخرجوا، وواخا من بداية هاد كورونا المغاربة شافو كيفاش مشاو مؤثرين للحبس غير بسباب كلاخهم ومع ذلك زايدين فيه، وكيعاودو نفس الأخطاء مكاينش حتى الإبداع أو التطوير، نفس الحفرة في نفس الطريق كولشي طيدوز منها ويطيح فيها، وفاللخر كيقلبوها بكى وبغينا سيدنا يشوف من حالنا. الحرب لي واخدها المغرب والعالم حاليا على كورونا راه جزء كبير منها هو حرب على الإشاعات والمحتوى لي كيدعي للعنف والكلخ وكيشكك في هاد الفيروس، وكيف ماخاص الصرامة في التصدي لهاد الفيروس واحترام القرارات لي تاخدات الدولة، خاص أيضا صرامة في ردع وزجر أي واحد فتح علينا القادوس ديالو وقال هدرة لي تدير الفتنة وتضرب مجهودات الدولة فالزيرو فهاد الظرفية، وخاص المغاربة يفيقو ويعرفو بلي كاع دوك الشخصيات لي كانو متابعينها ونافخين فيها راه غير المصمكين ماقدروش حتى يسدو فمهم فهاد الجايحة وهاهوما دبرو عليها، لذا واخا أن الرأي بحال التقبة ديال الترمة كولشي عندو إلا انه من الاحسن تسدها راسك حسن مايسدهاليك المخزن. 
عدد المعتقلين بسباب كورونا غادي موازي مع عدد المصابين بيها، الدولة محيلتها توجد السبيطارات والأجهزة والفروشة وأدوات الحماية للطاقم الطبي ولرجال السلطة لي فالشارع، ماحيلتها تقابل هاد صحاب الأراء في المواقع الإجتماعية